हम यहाँ सैंतिआगो पार्क में
यह पता लगाने आए हैं कि लोग क्या महसूस कर रहे हैं।
वे आख़िरकार पुलिस के अनड्रेसर को पकड़ने की ख़बर के बारे में क्या सोच रहे हैं।
मुझे शांति महसूस हो रही है क्योंकि अब हम दोबारा देर तक बाहर रह सकते हैं, भगवान का शुक्र है।
हमारी प्रार्थनाओं की वजह से वह पकड़ा गया।
- ख़ैर, मुझे लगता है… - मैं यह जानना चाहता हूँ
कि उसे अब तक क्यों नहीं पकड़ा गया था?
एक पुलिस अफ़सर होने के नाते, आपको दोगुनी ख़ुशी हो रही होगी
कि अनड्रेसर को आख़िरकार गिरफ़्तार कर लिया गया।
अब सभी नागरिक सड़कों पर चलते हुए सुरक्षित महसूस करेंगे।
यह सब मीडिया का प्रपंच है, सर।
सरकार हमारा ध्यान भटकाने की कोशिश कर रही है
देश के उन मुद्दों से जो वाक़ई मायने रखते हैं।
सभी शिकारों की ओर से, बधाई हो।
अगर हम इसे जारी रखेंगे, तो और कई पागलों को सलाख़ों के पीछे कैद कर पाएँगे।
रात में इतनी सावधानी बरतने की ज़रूरत ना होना अच्छा लगता है, पता है?
उस पर कभी मुक़दमा नहीं चला।
अनड्रेसर ने आत्महत्या करने का फ़ैसला किया था।
हाँ, मैं जानती हूँ, लेकिन…
क्या वह वाक़ई अनड्रेसर था?
वह बहुत समय से खुला घूम रहा था। मुझे बहुत ख़ुशी है। यह बहुत अच्छी ख़बर है।
आख़िरकार इस मोहल्ले में शांति होगी।
मम्मी, दूर तमाउलीपा तक आपको बहुत सारा प्यार!
हमें उसके लिए प्रार्थना करनी चाहिए।
मेरी तीन बेटियाँ हैं और मैं नहीं चाहूँगा कि उनके साथ कुछ बुरा हो।
पुलिस को कम से कम कुछ तो सही करना ही था।
अगर उसने ये क़त्ल नहीं किए थे तो?
मैडम, आप क्या कर रही हैं? क्या आप दर्शकों को डराने की कोशिश कर रही हैं?
इसे एक प्रेरक कहानी होना था।
- चलो, चलें। - माफ़ करना।
- क्या? - तुम थोड़ा और मुस्कुरा सकती थी।
है ना? ज़्यादा दृढ़ता दिखा सकती थी?
तुम जानती हो मैं सही हूँ।
तुम लोग यहाँ बस खड़ी हुई क्यों हो? चलो, अपनी गश्त लगाएँ।
सब ठीक हो जाएगा। मैं तुम्हें यहाँ से निकालूँगी।
मारिया!
लास आज़ूलेस
अनड्रेसर पकड़ा गया!
तुमने उनके साथ ऐसा क्यों किया, टीटो?
अच्छे से देखो क्योंकि तुम्हें इसकी सज़ा मिलेगी, कमीने!
देखो तुमने क्या किया, हरामख़ोर!
मुझे डरा दिया।
क्या हुआ?
कुछ नहीं, पता नहीं मेरा दिमाग़ कहाँ है।
मैं कल रात ठीक से सो नहीं पाई।
हैलो?
मिस्टर काबोस। बहुत अच्छा सरप्राइज़ है।
नहीं, आप दख़ल नहीं दे रहे हैं। हाँ, वह यहाँ है। मैं फ़ोन उसे देती हूँ।
आपका दिन अच्छा रहे।
गुड मॉर्निंग, मिस्टर काबोस। आप कैसे हैं?
मैं ठीक हूँ। शुक्रिया।
आज रात आठ बजे। परफ़ेक्ट।
शुक्रिया। अलविदा।
और?
- हमें डिनर का निमंत्रण मिला है। - डिनर?
हाँ, तुम और मैं, वह, उसकी पत्नी और कोई नहीं।
उसके घर पर।
तुम्हें लगता है कि…
- ज़ाहिर है, डार्लिंग। - नहीं, नहीं, नहीं।
- बधाई हो! - नहीं, नहीं, नहीं, प्लीज़।
- कितना रोमांचक है! - नहीं, नहीं, नहीं!
चलो, अभी जश्न नहीं मनाते हैं।
हमें पता नहीं है। मतलब…
आकापुल्को छोड़ने के बाद, मुझे लगा था…
जान, चलो भी। यह तुम्हें ही मिलेगा। मुझे यक़ीन है।
- हमें अभी मालूम नहीं है। - क्या मिलेगा? मैं समझा नहीं।
डैड को काम पर एक प्रोमोशन मिल रहा है, जिसके यह हक़दार हैं।
हमें पता नहीं है।
और मुझे लगता है यह एक झप्पी के भी हक़दार हैं।
बधाई हो, डैड!
- हाँ, जान। - ख़ैर…
पक्का आपको मिलेगा।
अरे, मॉम।
क्या इसका मतलब होगा कि आपको काम पर नहीं जाना पड़ेगा?
नहीं, बच्चे। नहीं, मैं काम करती रहूँगी।
- ऐलेक्स। ऐलेक्स! - ऐलेक्स। ऐलेक्स!
ख़ैर, बैठो।
- तो सब तय हो गया है? - हाँ, जान।
हमें आठ बजे वहाँ पहुँचना है।
- हम देर नहीं कर सकते हैं। - हाँ, ज़रूर।
हैलो। मैं मारिया डे ला टोर्रे हूँ। तुम कैसे हो?
हाँ, हम जल्द ही डिनर पर चल सकते हैं।
आंगेलेस, नाश्ता!
- काम कैसा चल रहा है? - मुझे शुक्रवार को पैसे मिलेंगे।
मैं इसलिए नहीं पूछ रही हूँ।
तुम्हारी दोस्त कैसी हैं?
मुझे नहीं लगता वे मेरी दोस्त हैं, दादी। वे मेरी सहकर्मी हैं।
क्या वहाँ कोई आदमी भी हैं?
- मतलब, पुलिस में? - हाँ। बहुत सारे। ज़्यादातर आदमी हैं।
क्या तुम्हें कोई पसंद है? एक बॉयफ़्रेंड वगैरह के रूप में?
ताकि तुम अकेली ना रहो।
मैं अकेली नहीं हूँ। मैं आपके साथ हूँ।
हाँ, लेकिन एक बूढ़ी दादी वैसी नहीं होती
जैसा कि साथ में चलने वाला एक आदमी होता है।
तुम्हारा साथ देने के लिए।
मुझे जाना है।
आंगेलेस?
हाँ?
क्या तुम चाहोगी तुम्हारा कोई बॉयफ़्रेंड हो?
हाँ।
बहुत।
तुम कितनी बजे उठी?
थोड़ी देर पहले।
क्या तुमने सफ़ाई की?
वैलेंटिना, किसी को गंदगी पसंद नहीं होती।
हाँ, लेकिन यह मेरी गंदगी है। तो अगली बार पूछ लेना, ठीक है?
एक बार मेरे डैड मुझे माफ़ कर दें, तो मैं तुम्हारे घर से चली जाऊँगी।
तुम्हारे डैड किसी को माफ़ करने वाले जैसे नहीं लगते हैं।
- हाँ, वह करते हैं। वह कुछ ज़्यादा गुस्से में आ गए थे। - उन्होंने तुम्हें मुँह पर थप्पड़ मारा था।
क्योंकि मैंने उनसे झूठ बोला था।
मेरा परिवार पारंपरिक है। लेकिन हम बहुत क़रीब हैं।
हम एक-दूसरे से प्यार करते हैं।
अगर तुम आधा किराया दो और सफ़ाई करना बंद कर दो,
तो तुम जितने समय तक चाहो यहाँ रह सकती हो, ठीक है?
इसने पी रखी है?
मुझे इसे देखकर ही हैंगओवर हो गया।
योजना में बदलाव है।
अब से, तुम लोग पुलिस स्टेशन और पार्क में आधा-आधा समय बिताओगी।
और एक-दो और जगहों पर भी।
क्यों?
- किसने पूछा? - मैंने।
चीफ़ के आदेश हैं।
क्या वह इसलिए है क्योंकि हमने एक लाश ढूँढी थी?
- क्या मतलब है तुम्हारा, तुमने लाश ढूँढी थी? - हाँ, हमने लाश ढूँढी थी।
अगर उन्होंने अनड्रेसर को पकड़ लिया है, तो हम पार्क में क्यों नहीं रह सकते?
यक़ीन नहीं होता। पहले, हम हथियार नहीं रख सकते,
फिर हमें एक लाश मिलती है। अब हम पार्क में काम भी नहीं कर सकते?
आप हमें अलमारी में बंद ही क्यों नहीं कर देते?
बस तुम्हें।
अरे, यह अच्छी ख़बर है।
असली काम पुलिस स्टेशन में होता है।
सही कहा ना, कप्तान?
मैं समझाता हूँ ये सुबह की ब्रीफ़िंग मीटिंग कैसे काम करती हैं।
मैं आदेश दूँगा और तुम मानोगी।
कोई बकबक नहीं।
कोई सुझाव नहीं और, सबसे ज़रूरी, कोई कमबख़्त बहस नहीं।
हर दल को एक इलाका दिया गया था।
वहाँ बाहर सूची देख लेना।
ख़ैर, यह इतना बुरा भी नहीं है।
हमें यहाँ की ड्यूटी मिली है।
हम यहाँ क्या करेंगे?
मेरे ख़्याल से मदद की पेशकश रखेंगे।
क्योंकि तुरंत पहल करने से अवसर मिलते हैं।
हम यह बात हज़ारों बार कर चुके हैं।
हाँ।
म्म-हम्म।
हाँ, ज़ाहिर है मैं सुन रहा हूँ।
म्म-हम्म। तुम्हारी माँ का इस सबसे क्या लेना-देना है?
और मेरी बेटी का?
सुनो।
अगर तुम्हें लगता है मैं तुम्हारी माँ को तय करने दूँगा कि मैं अपनी बेटी के साथ क्या करता हूँ…
रुको।
इधर-उधर घूमना बंद करोगी?
यह खिजाऊ है।
बिल्कुल।
क्या?
आज हमारा काम मदद की पेशकश देना है।
आपको कोई मदद चाहिए?
अगर मैं हाँ कहूँ, तो क्या तुम चली जाओगी?
अगर आपको ज़रूरत है कि मैं कहीं और चली जाऊँ, तो हाँ।
ठीक है।
बाद में फ़ोन करूँगा, जान।
- दिआज़। - क्या हुआ?
मैं यहाँ किसी भी आने वाले प्रॉजेक्ट के लिए, एक सहकर्मी के रूप में मदद करने आई हूँ।
- ज़रूर। - हाँ।
मैंने कई बार पुलिस मैन्युअल पढ़ी है।
मैं जाँच-पड़ताल के तरीके, मुठभेड़ में लड़ाई,
हथियार जानती हूँ, और सबसे ज़रूरी, मैं दबाव में झुकती नहीं हूँ।
अच्छा।
दरअसल, तुम एक चीज़ में मेरी मदद कर सकती हो।
तो यह असली काम है, हँ?
एक मेरे लिए भी ले आना, ठीक है?
देखा? पुलिस फ़ोर्स में औरतों का होना इतना बुरा भी नहीं है।
- लाओ। - शुक्रिया।
स्वागत है।
कुछ और चाहिए?
उदाहरण के लिए, मुझे नहीं पता… पुलिस से संबंधित कुछ?
कमबख़्त काग़ज़ी कार्यवाही।
सही कहा।
दरअसल, हमारे पास तुम्हारे लिए कुछ है।
लंच के पैसे तुम देने वाले हो, है ना?
यह इस हफ़्ते तीसरी बार होगा। नहीं, तुम्हारी बारी है।
- यह सब क्या है? - बयान।
साल 1964। साल 1965।
इन्हें पुरालेख में डालने के लिए इन्हें वर्णमाला क्रम
और तारीख़ के अनुसार लगाना है।
- चलो काम शुरू करें। - यहाँ नहीं!
- अरे… - इसके क्रम में लग जाने तक नहीं।
तुमने उसकी बात सुन ली। इसे क्रम में लगाने के बाद वापस आना।
तो आप हमें एक ऑफ़िस देंगे?
मुझे नहीं लगता।
तुम्हारे कप्तान को यह स्टेशन चीफ़ के साथ तय करना चाहिए था।
तो हम कहाँ काम करेंगे?
तुम शौचालय में भी काम करो तो मुझे कोई परवाह नहीं होगी।
लेकिन तुम इसे आज ख़त्म करोगी।
- चलो लंच करने चलें, हाँ? - हाँ, ज़रूर।
तुम यहाँ क्या कर रही हो?
कुछ नहीं। मैं देखने आई थी अगर आपको किसी मदद की ज़रूरत है।
नहीं। मुझे मदद नहीं चाहिए, बहुत-बहुत शुक्रिया। तुम जा सकती हो।
माफ़ करना, क्या मैंने स्पष्ट रूप से नहीं कहा? मेरे साथ चलो।
- डिटेक्टिव। - हाँ।
मैं समझती हूँ कि आपको पीड़िता के शरीर पर उस युवक की उँगलियों के निशान मिले थे।
सही कहा।
क्या आपको दूसरी लाशों पर भी उसकी उँगलियों के निशान मिले थे?
वह गोपनीय जानकारी है। तुम्हारा उससे कोई लेना-देना नहीं है।
मैं समझती हूँ, लेकिन चूँकि केस बंद हो चुका है
और अनड्रेसर मर चुका है, मैंने सोचा मैं शायद कुछ सीख सकती हूँ।
तुम कुछ सीखना चाहती हो?
इसे देखो।
देखो आजकल लोग किस हद तक गिर गए हैं।
तो बेहतर होगा तुम अपने घर से ना निकलो।
- चलो, चलें। - यह क्या है?
देखा? इन्हें लगता है हम दास हैं, पुलिसवाली नहीं।
कल वे हमसे झाड़ू लगवाएँगे।
उन्हें लाश पर और मिट्टी में उँगलियों के निशान मिले।
उसके ऊपर, वह वहीं पार्क में गिरफ़्तार किया गया था।
जहाँ वह काम करता था।
क्या तुम में से कोई भी अपने शिकार को अपने काम की जगह पर छोड़ोगी?
मैं किसी का क़त्ल नहीं करूँगी।
हम वह जानते हैं, आंगेलेस। लेकिन बात यह है, कि तुम सुनिश्चित करना नहीं चाहोगी?
तुम यहाँ क्या कर रही हो?
मैं तुम्हें हर जगह ढूँढता फिर रहा हूँ।
लोगों की रक्षा कर रहे हैं, कप्तान, यह ज़ाहिर नहीं है?
हमें यह काम दिया गया है।
उन्होंने कहा हमारे लिए कोई जगह नहीं है।
लानत है।
अगर वह होश में होता, तो दिखने में लगभग अच्छा होता।
मुझे तुम्हारा नहीं पता, लेकिन मैं सुनिश्चित करना चाहूँगी
कि टीटो फ़्लोरेस ही अनड्रेसर था।
सच में?
बिल्कुल।
उन आपराधिक उपन्यासों से तुमने कुछ तो सीखा होगा। है ना, मारिया?
मैं तो कहती हूँ मधुमक्खी के छत्ते में हाथ दे देते हैं और देखा जाएगा क्या होता है।
तुम क्या सोच रही हो?
आंगेलेस, तुम फ़िंगरप्रिंट विभाग में काम करती थी।
तुम पता लगा सकती हो अगर मार्गरितो की उँगलियों के निशान
दूसरी लाशों पर भी मिले थे?
वह नियमों के विरुद्ध होगा।
रुको, रुको।
मुझे लगता है हमें मेरे भाई की बात सुननी चाहिए।
मैं जानती हूँ उसके साथ काम करना मुश्किल है।
लेकिन वह एक अच्छा पुलिसवाला है और मुझे नहीं लगता वह बिना किसी सबूत के किसी को गिरफ़्तार करेगा।
एक दिन तुम्हें असलियत का सामना करना पड़ेगा, गबीना।
तुम उँगलियों के निशान की जाँच कर सकती हो। किसी को पता नहीं चलेगा।
मुझे पता होगा।
मैं जानती हूँ तुम्हें पता होगा।
मैं वहाँ ऊपर बैठे उन कमीनों की बात कर रही हूँ।
अगर हमें कुछ मिला, तो हमें सीधे गेरार्दो के पास जाना होगा।
यह नियम है।
बस इसलिए कि वहाँ कोई उँगलियों की निशान नहीं थे, इसका मतलब यह नहीं कि उसने उन्हें नहीं मारा था।
जेसिका मचाडो का मानना है कि उसके क़त्ल की रात
उसकी बहन सफ़ेद छत वाली एक कार में बैठी थी।
और जिस दिन मार्गरितो को गिरफ़्तार किया गया था, उन्होंने उसकी माँ का ज़िक्र किया था।
हम उनसे बात कर सकते हैं।
उसने क्या पहन रखा था? ज़ाहिर है, वह बहुत अश्लील है।
डिटेक्टिव सांचेज़ या रमिरेज़ को परिवार के एक सदस्य का पता चाहिए
ताकि निजी सामान भेजा जा सके और…
मैं फ़ोन पर हूँ।
और मैं मुसीबत में हूँ।
पास आओ।
अगर मैंने ये चीज़ें आज नहीं पहुँचाई, तो मुझे निकाल दिया जाएगा।
और पता है क्या बहुत बुरा होगा?
उन्हें यह बताना कि यह सब इसलिए हुआ क्योंकि एक कर्मचारी
ऑफ़िस के दौरान निजी फ़ोन कर रही थी।
यह कोई निजी फ़ोन नहीं है।
मुझे परवाह नहीं है कि तुम सैंटा क्लॉज़ को फ़ोन कर रही हो।
वहाँ एक स्क्वाड कार है जिसे पता नहीं है कहाँ जाना है।
तो हम क्या करेंगे?
तुम्हें क्या चाहिए?
मार्गरितो फ़्लोरेस का पता।
वह कौन है?
तुम्हारा नाम क्या है?
- चेला। - चेला।
मार्गरितो फ़्लोरेस, अनड्रेसर है।
ठीक है। मैं तुम्हारी मदद करूँगी।
शुक्रिया।
कप्तान।
मैं बस आपको यह बताने आई थी कि हम लंच के लिए बाहर जा रहे हैं।
हाँ, मुझे बताने की ज़रूरत नहीं है।
- जाओ। - ठीक है।
डे ला टोर्रे।
प्लीज़ मारिया कहिए।
जब भी मैं "डे ला टोर्रे" सुनती हूँ, मुझे लगता है मेरा पति कहीं आसपास है।
ख़ैर, फिर,
मारिया।
सुनो।
मैं जानता हूँ ऐसा लगता है कि वे तुम्हें यहाँ रहने देना नहीं चाहते।
ऐसा लगता नहीं है। यह सच है।
ख़ैर, हाँ।
बात यह है… वे अतीत से बाहर नहीं आ पाए हैं।
उन्होंने वह नहीं देखा जो मैंने अकादमी में देखा था।
मुझे पहली बार पुलिस स्टेशन में आना याद है।
मैं 24 साल का था। मैं भरा हुआ था…
- सर। - क्या हुआ?
मेरे सहकर्मी लंच पर जाने के लिए मेरा इंतज़ार कर रहे हैं।
आह, हाँ, ज़रूर। जाओ। तुम जा सकती हो।
शुक्रिया।
चलो, चलें।
- मैं नहीं जा रही हूँ। - क्यों नहीं?
क्योंकि मेरा परिवार मेरे गड़बड़ करना का इंतज़ार कर रहा है,
यह साबित करने के लिए कि मुझे यहाँ नहीं होना चाहिए। मैं उन्हें सही साबित नहीं करूँगी।
- किसे पता चलेगा? - मेरे भाइयों को।
पीड़ितों का क्या?
क्या हम उनके कारण पुलिसवाली नहीं हैं?
सब ठीक है।
उन फ़ाइलों पर काम करती रहो। अगर हमें देर हो जाए तो। ठीक है?
यह ठीक नहीं है।
क्या?
वह औरत बहुत खिजाऊ है।
मुझे यक़ीन है उसका पति मरा नहीं है। वह छुपा हुआ है।
तुम उसे बर्दाश्त कैसे करते थे?
ख़ैर, क्योंकि हमारी आपस में बनने लगी थी। वह मुझ पर भरोसा करती थी।
वह मेरे साथ सहज महसूस करती थी।
हाँ, तुम्हें थोड़ा सब्र रखना होगा।
वह इसकी आदी हो जाएगी।
या तुम इस सप्ताहांत मेरे साथ आकापुल्को चलो…
- नहीं। - हम उसे डिनर के लिए बाहर ले जाएँगे।
तुम सही तरीके से मेरा परिचय करवाना। उससे कहना मैं बेवक़ूफ़ नहीं हूँ…
- मैं आकापुल्को नहीं जाऊँगा। - …कि मैं जानता हूँ मैं क्या कर रहा हूँ।
- आलेहांद्रो, प्लीज़। - इसकी ज़रूरत नहीं है।
- इसकी ज़रूरत तुम्हारी समझ से ज़्यादा है। - इसकी ज़रूरत नहीं है।
- यह ज़रूरी है… - मैं तुम्हें बता चुका हूँ।
मैं अपने परिवार के साथ रहना चाहता हूँ।
मैंने वादा किया है। एक वादा। और मैं उसे निभाने की कोशिश कर रहा हूँ।
तुम्हें इसमें क्या समझ नहीं आ रहा है?
एक वादा जो हमारे फर्म को बर्बाद कर सकता है।
यह प्रॉजेक्ट हमारे हाथ से निकल जाएगा। भाड़ में जाए तुम्हारा वादा, आलेहांद्रो।
बकवास मत करो।
मिगेल। अब यह प्रॉजेक्ट तुम्हारा है।
तो तुम आकापुल्को जाओगे।
और तुम काम की बागडोर अपने हाथ में लोगे और तुम वह संभालोगे
जो तुम्हें संभालना है, मिगेल।
प्लीज़।
ठीक है।
- मैं संभाल लूँगा। - बढ़िया।
आज रात के लिए बधाई हो।
तुम इसके हक़दार हो।
सब्र।
राष्ट्रपति की पत्नी ने सबको याद दिलाया है
कि हालाँकि शहर अनड्रेसर की
गिरफ़्तारी का जश्न मना रहा है, यह मनन करने का भी समय है।
उन्होंने लोगों से पीड़ितों के लिए प्रार्थना करने को कहा है।
ख़ासतौर से सबसे हालिया शिकार, पाओला मचाडो के लिए,
जिसका अंतिम संस्कार कल सुबह दस बजे पैंतीयॉन यार्दिन में होगा।
अरे, मैं सुन रही थी।
माफ़ करना, लेकिन मैं नक़्शे पर ध्यान नहीं लगा पा रही हूँ।
हमें रास्ता पूछना चाहिए, तुम्हें नहीं लगता?
इसकी ज़रूरत नहीं है।
मैं यहाँ खोना नहीं चाहती हूँ।
हम खोए नहीं हैं।
यहाँ कुछ सड़कों के नाम हैं जो नक़्शे पर नहीं हैं, बस यही है।
तो, हम खो गए हैं।
मेरे ख़्याल से तुम्हें बाएँ मुड़ना चाहिए।
तुम्हें लगता है?
तुम्हें नक़्शा चाहिए, मैं गाड़ी चलाती हूँ?
नहीं। तुम मेरी कार नहीं चलाओगी।
फिर बकवास करना बंद करो और बाएँ मुड़ो। चलो। जाओ, जाओ, जाओ, जाओ।
हम पहुँच गए।
क़ातिल
मिसेज़ नॉर्मा हिडाल्गो हुआरेज़। हम पुलिस से आए हैं।
प्लीज़ यहाँ से जाओ।
हम बस आपसे कुछ सवाल पूछना चाहते हैं। प्लीज़।
ताकि तुम मेरे बेटे के बारे में झूठी बातें फैलाती रहो, है ना?
नहीं, बस इसलिए क्योंकि हम सच जानना चाहते हैं। मैडम!
लानत है!
मिसेज़ नॉर्मा। हमें नहीं लगता आपके बेटे ने उन औरतों को मारा था।
मेरा बेटा क़ातिल नहीं था, मिस। वह एक अच्छा इंसान था।
शायद आप यह साबित करने में हमारी मदद कर सकती हैं।
मैं सोच रही थी कि तुम कब मिलने आओगी।
क्या तुम्हारे पास अनड्रेसर के शिकारों पर पाए गए उँगलियों के निशानों की प्रतियाँ हैं?
तुम्हें उनकी क्या ज़रूरत है?
यह नियम के ख़िलाफ़ नहीं है। लेकिन इसे अभी के लिए एक राज़ रहना होगा।
तुम्हें पुलिस में भर्ती हुए कुछ ही दिन हुए हैं और तुम राज़ रखने भी लगी हो।
मेरे पास सभी निशानों की प्रतियाँ हैं।
तुमने मुझे वह सिखाया था, या तुम्हें लगा था मैं भूल गई?
चलो देखते हैं।
और तुम्हारी नई सहकर्मियों के साथ कैसा चल रहा है?
मैं अभी भी उन्हें समझने की कोशिश कर रही हूँ।
वे थोड़ी अजीब हैं।
कोई बात नहीं। तुम कभी ना कभी उन्हें समझ ही जाओगी।
तुम मुझे समझ गई।
यह लो।
शुक्रिया।
वह पैदाइशी वैसा नहीं था। उसे एक घोड़े ने सिर में लात मार दी थी।
मेरे भाई के रैंच पर।
डॉक्टर ने मुझसे कहा था कि अगर बस कुछ इंच और बाएँ लगी होती,
तो उसका सिर धड़ से अलग हो जाता।
उसके बाद क्या बदल गया?
सब कुछ। सब कुछ बदल गया।
वह चल नहीं पाता था। वह मुश्किल से बोल पाता था।
उसे स्कूल से निकाल दिया गया, पता है?
उन्होंने कहा कि उन्हें नहीं पता उसे कैसे पढ़ाना है।
आप हमें उसके आपराधिक रिकॉर्ड के बारे में बता सकती हैं?
आपराधिक रिकॉर्ड, बकवास। वह एक और घिनौना झूठ है।
यहाँ पास में एक पार्क है।
मेरा टीटो वहाँ झूले पर बैठकर घंटों बिताता था।
वह वहीं इनेज़ से मिला था।
वह 13 साल की थी, लेकिन टीटो के लिए वह उसकी बड़ी बहन जैसी थी।
एक दिन, इनेज़ ने उसे एक फूल दिया।
मेरा टीटो उसे चूमना चाहता था।
वह एक किशोर था।
उससे ग़लती हो गई।
इनेज़ की माँ ने शिकायत दर्ज़ करवा दी।
यौन उत्पीड़न, उसने कहा।
उन्होंने उसे जेल में डाल दिया।
मुझे उसे छुड़वाने में क़रीब एक महीना लग गया।
जब वह वापस आया…
वहाँ अंदर कुछ हुआ था, पता है?
वह दोबारा कभी नहीं बोला।
और आपका बेटा काम पर कैसे जाता था? क्या उसके पास कोई कार थी?
मिस।
वह पेंसिल भी नहीं पकड़ पाता था।
मैं उसे बस से काम पर ले जाती थी।
गाड़ी नहीं चला सकता था
मैं उसे लेने भी जाती थी।
क्योंकि मुझे समझ आया कि उसे बस के रूट याद नहीं रहते थे।
गाड़ी चलाना तो दूर की बात है।
माफ़ कीजिए।
मुझे बता सकती हो मुझे इस जूते का जोड़ीदार कहाँ मिलेगा?
आज नहीं, प्लीज़। मेरे पास बहुत काम है।
और मैं एक ग्राहक हूँ जो एक जोड़ी जूते ख़रीदना चाहता है।
क्या तुम मेरी सेवा करने से मना करोगी?
किस नाप में चाहिए?
तुम्हारा क्या नाप है?
मैं 23 नंबर पहनती हूँ।
इतने छोटे पैर। मुझे अच्छा लगा।
अरे, अरे।
माफ़ करना।
चलो एक समझौता करते हैं।
मैं तुम्हारे लिए एक जोड़ी जूते खरीदूँगा, जिससे तुम्हारा बॉस बहुत ख़ुश हो जाएगा।
और जब हम डिनर पर जाएँगे, तुम उन्हें पहनना, जिससे मैं बहुत ख़ुश हो जाऊँगा।
सबका फ़ायदा होगा।
देखो। मुझे नहीं मालूम मैं तुमसे कितनी बार यह कह चुकी हूँ।
मैं तुम्हारे साथ डेट पर नहीं जाऊँगी।
- तुम्हें आदमी पसंद नहीं हैं? - अक्खड़ मत बनो।
तुम्हें इसका अफ़सोस होगा।
उसने क्या कहा?
कि मुझे इसका अफ़सोस होगा।
तुम्हें उसके साथ डेट पर जाना चाहिए।
ऐसे आदमी के साथ, तुम्हें ज़िंदगी में दोबारा कभी काम नहीं करना पड़ेगा।
मुझे दिलचस्पी नहीं है। इसके बारे में क्या ख़्याल है?
ऐसा तो है नहीं कि तुम्हारे पीछे इच्छुक लोगों की लंबी कतार लगी है।
इतनी नकचढ़ी मत बनो।
लेकिन यह तुम्हारी ज़िंदगी है। वह आ रहा है।
मैं इन्हें खरीदूँगा।
नंबर 23 के नाप में।
कमांडर हेर्रेरा। काफ़ी समय बाद मिल रहे हैं।
- आप 40 से एक दिन भी ज़्यादा नहीं लगते। - तुमसे बैठने को किसने कहा?
मेरी अफ़सरों को काम करने के लिए जगह चाहिए।
पार्क काफ़ी बड़ा है, है ना?
लेकिन चीफ़ एस्कोबेदो ने उन्हें यहाँ तैनात किया है। चूँकि आप स्टेशन के चीफ़…
इस स्टेशन में मेरा काम यह सुनिश्चित करना है कि यहाँ का हर एक इंच
अपराधों की जाँच करने और उन्हें सुलझाने के प्रति समर्पित हो।
किसी ऐसे राजनेता की कमबख़्त झक को पूरा करना नहीं
जो अपने प्रचार के वादों का दिखावा करना चाहता है।
कमांडर, बुरा मत मानिएगा।
मैं अँधा नहीं हूँ।
मैंने ख़ुद उन्हें ट्रेन किया है।
और मुझे कहना पड़ेगा कि उस दल में कुछ असली पुलिसवाली हैं।
जिसमें आपकी बेटी शामिल है।
तुम्हारे बच्चे हैं?
नहीं, नहीं, मेरे बच्चे नहीं हैं।
ज़ाहिर है, नहीं हैं।
अगर होते, तो तुम्हें समझ आता कि मुझे कोई गर्व नहीं है कि मेरी इकलौती बेटी
एक कमबख़्त मिनी स्कर्ट पहने इस ख़तरनाक शहर की
कमबख़्त सड़कों पर घूमती फिर रही है।
दरअसल, मैंने इसका सार निकाल लिया है।
नहीं किया है।
हमने वर्दी वाले पुलिसवाले को सिर्फ़ डिटेक्टिव की मेज़ पर आने का निमंत्रण कब दिया?
डिटेक्टिव, आपके पास थोड़ा समय है?
तुम्हारा काम पूरा हो गया?
यह ज़्यादा ज़रूरी है, सर।
तुम मुझे मत बताओ कि क्या ज़रूरी है।
- मैं बताऊँगा कि क्या ज़रूरी है। - लोज़ानो, इन्हें छोड़ो, यार।
जैसा कि तुम देख सकती हो, देवियों, हम व्यस्त हैं। तुम्हें क्या चाहिए?
मार्गरितो फ़्लोरेस।
- उसका क्या? - वह अनड्रेसर नहीं है।
और हमारे पास सबूत है।
- तुम्हारे पास सबूत है? - हाँ।
तुम नालायकों। इसका ज़िम्मेदार कौन है?
- वह दिआज़ था। - वह तुम थे, है ना?
तुमने वह कहा था।
मैंने?
ना समझने का नाटक मत करो।
यह कोई मज़ाक नहीं है।
- यह मज़ाक नहीं है? - नहीं।
चलो यह सबूत देखें।
ज़रूर, सर।
मार्गरितो फ़्लोरेस के दिमाग़ के सेरिबैलम हिस्से में ठीक ना होने वाली क्षति का निदान हुआ था,
जो सूक्ष्म मोटर स्किल्स पर नियंत्रण रखता है।
इसीलिए वह अपने क़बूलनामे पर हस्ताक्षर करने के लिए पेन भी नहीं पकड़ पा रहा था।
छह शिकारों को रस्सी से बाँधना तो दूर की बात है।
बाँहों पर उँगलियों के बेतरतीब उन्नीस निशान थे।
लेकिन गले, कलाइयों और टखनों पर एक भी निशान नहीं था।
बाँधकर गला घोंटे जाने के बावजूद।
उसके एकदम विपरीत। ये हिस्से एकदम साफ़ थे।
इतनी बारीकी से काम करने वाला कोई भी इतना अव्यवस्थित नहीं हो सकता।
उसकी माँ ने हमें बताया कि उसे गाड़ी चलानी नहीं आती थी।
और वह उनकी मदद के बिना बस भी नहीं ले पाता था।
कोई मुझे समझाए कि कैसे वह हर घटनास्थल पर अकेले पहुँचा,
उन लोगों को मारा और फिर वहाँ से चला गया,
सबूत का एक कतरा भी छोड़े बिना, सर।
ज़्यादा संभावना इसकी है कि वह पार्क में था, जहाँ वह काम करता था।
उसकी गश्त के दौरान, उसे एक औरत की लाश मिली और उसे लगा वह ज़िंदा थी।
उसने उसे उठाने की कोशिश की और उसकी बाँहों पर अपनी उँगलियों के निशान छोड़ दिए।
जब उसे समझ आया कि वह मर चुकी थी,
वह भाग गया, मिट्टी में अपने जूते का निशान पीछे छोड़ गया।
तो तुमने पूरी रिसर्च की है।
सही कहा, सर।
सीखो, हरामख़ोरों।
सज्जनों।
जाँच ऐसे की जाती है।
रोमनदीआ! यहाँ आओ!
क्या हुआ?
कुछ नहीं। सब ठीक है। बल्कि, मैं तुम्हें बधाई देना चाहता था।
देखो, तुम्हारे अधीन तीन लोगों ने
एक अनधिकृत जाँच की,
हर एक कमान शृंखला तोड़ दी
और उनकी इतनी हिम्मत हुई
कि यहाँ आकर मुझसे कह रही हैं
कि मैंने एक निर्दोष आदमी को गिरफ़्तार किया था। सही कहा ना?
हम…
तुम चुप रहो। ठीक है?
जब एक वरिष्ठ अफ़सर के सामने हो, तो चुप रहो।
यही तुम्हारे और तुम्हारे लिए भी लागू होता है।
जब तक हम बोलने को ना कहें।
तुम उसकी माँ से मिलने गई थीं, है ना?
तुम्हें क्या लगा था, वह औरत तुम्हें क्या बताने वाली थी?
अपने बेटे को बचाने के लिए और तुम्हें यक़ीन दिलाने के लिए कि उसका बेटा क़ातिल नहीं है,
वह कुछ भी कहती।
और ये निशान।
वैसे, शाबाश।
बधाई हो। बस एक बात है।
क़ातिल परफ़ेक्ट नहीं होते हैं।
उनसे ग़लतियाँ होती हैं। और हम उन्हें तभी पकड़ पाते हैं।
समझ गईं?
मुझे कोई परवाह नहीं है कि यह एस्कोबेदो का निजी प्रॉजेक्ट है।
मैं अवज्ञा करने की शिकायत दायर कर रहा हूँ।
और तुरंत प्रभावकारी रूप से, इन तीन नीली वर्दी वालियों को निलंबित किया जाता है।
पुलिस अफ़सर के रूप में तुम्हारा समय पूरा हुआ।
सज्जनों, चलो बकवास बंद करो और वापस काम पर लगो।
तुम जा सकती हो।
मेरे ऑफ़िस में जाओ। जाओ।
देखो, हेर्रेरा…
तुम सही हो।
उन्हें अभी भी नहीं मालूम है कि यहाँ कैसे काम होता है।
उन्हें एक मौका और दो।
मैं ख़ुद सुनिश्चित करूँगा कि वे नियमों का पालन करें।
इस तरह, हम एस्कोबेदो से बच सकेंगे।
ठीक है।
और मैं आख़िर वैसा क्यों करूँगा?
क्योंकि अगर तुमने नहीं किया, तो मैं नौकरी छोड़ दूँगा।
तुम्हें देखो ज़रा।
तुम बड़े हीरो हो।
तुम जो चाहो वह करो, रोमनदीआ। यह तुम्हारी समस्या है, मेरी नहीं।
उस कैबरे ने तुम्हें एकदम बदल दिया, हँ?
शुक्रिया।
तुम मेरे पास क्यों नहीं आईं?
क्योंकि वह डिटेक्टिव है, सर।
हाँ, लेकिन मैं तुम्हारा बॉस हूँ, कमबख़्त!
तुम्हारी वजह से मैं बेवक़ूफ़ दिख रहा था।
मेरी पीठ पीछे यह सब करके।
हम बस चाहते थे कि केस दोबारा खोला जाए, सर। हमें बहुत अफ़सोस है।
मैं यह सुनना नहीं चाहता कि तुम्हें अफ़सोस है।
मैं चाहता हूँ तुम मुझसे कहो कि तुम उनके आसपास कहीं नहीं जाओगी।
कि तुम उनमें से किसी को देखोगी भी नहीं!
यहाँ बस तुम्हारी नौकरी ही दाँव पर नहीं लगी है। समझ गईं?
अब निकलो यहाँ से।
रुको।
चाहे तुम्हें पसंद आए या नहीं, तुम्हारी हरकतों के परिणाम होते हैं।
तुम उनकी नेता बनना चाहती हो?
अपनी शुरुआत वह समझने से करो।
हेर्रेरा।
कमांडर। मैं एस्कोबेदो बोल रहा हूँ।
सर, मैं इस समय बहुत व्यस्त हूँ।
मैं तुम्हारा ज़्यादा समय नहीं लूँगा।
नीली वर्दी वाली महिलाएँ, कमांडर।
मैं सुन रहा हूँ।
मुझे पता चला कि कप्तान रोमनदीआ और तुम बात कर रहे थे।
और मैंने बहुत स्पष्ट रूप से उसे बता दिया था कि…
मैं जानता हूँ तुमने क्या कहा था।
लेकिन, कमांडर, मुझे अपनी अफ़सरों को काम पर लगाना है।
उन्हें जगह चाहिए। बात इतनी सरल है।
इस समय पुलिस स्टेशन में कोई जगह नहीं है।
हालिया सालों में जैसी साख पुलिस ने बनाई है,
मैं जानता हूँ कि हमारे पास लोगों की कमी है। मेरे पास सारे आँकड़े हैं।
- चाहो तो मैं तुम्हें दे सकता हूँ। - मैं आँकड़ों से वाकिफ़ हूँ, सर।
क्या यह मुमकिन है कि तुम नीली वर्दी पहने कुछ औरतों से डर रहे हो?
क्या यही बात है, मेरे कमांडर?
बिल्कुल भी नहीं, सर।
मुझे कुछ आलीशान नहीं चाहिए। कुछ सादा। बस।
ठीक है, सर।
प्रजातंत्र के राष्ट्रपति और मैं तुम्हारे समर्थन के लिए आभारी होंगे।
स्वागत है, स्वागत है।
अंदर आओ, अंदर आओ।
क्या ख़्याल है?
ख़ैर, यह रहा।
"यह" आख़िर क्या है?
यह तुम्हारे काम करने की नई जगह है।
वह बदबू कैसी है?
सीलन। और पक्का कोई मरा हुआ चूहा है।
तुम्हारे पिता ने ख़ुद यह जगह चुनी है।
ठीक है फिर। आराम से काम करो।
हैलो।
मैं, ख़ैर…
तुम कहाँ जा रही हो?
तुम क्यों जानना चाहते हो?
नहीं, यह बस…
प्लीज़, मैं यह कोशिश नहीं कर रहा…
जाने दो। गुड नाइट।
पता है।
यहाँ स्टेशन में बहुत कम लोग मेरे भाई से सवाल-जवाब करते हैं।
और मैं जानता हूँ वह नहीं सुनेगा,
लेकिन मुझे लगता है तुमने बहुत अच्छा काम किया।
बहुत बारीकी से।
हाँ। जानती हूँ।
ख़ैर। मैं बस तुम्हें यह बताना चाहता था।
मेरा नाम आंगेलेस क्रूज़ है।
तुम्हारा नाम क्या है?
गैब्रिएल। गैब्रिएल हेर्रेरा।
ख़ैर…
- गुड नाइट, गैब्रिएल। - गुड नाइट।
मैं तुम्हें घर छोड़ सकता हूँ?
हाँ। तुम्हारी कार कहाँ है?
मेरी…
नहीं, मेरे पास कार नहीं है।
अगर तुम चाहो तो हम पैदल जा सकते हैं।
ठीक है।
हाँ।
यह ठीक रहेगा।
सच में?
चलो, चलो।
ठीक है, हम पहुँच गए।
ख़ैर,
शायद…
मैं सोच रहा था कि इसका ज़िक्र ना करें कि तुम पुलिसवाली हो, तो बेहतर रहेगा।
ताकि उलझाने को कुछ नहीं हो…
तुम मुझसे झूठ बोलने को कह रहे हो?
नहीं। मैं तुमसे बस इस विषय को टालने को कह रहा हूँ।
अभी के लिए।
मुझे वह प्रोमोशन चाहिए।
हम दोनों को चाहिए।
ठीक है।
- देखो। यह हमारी पोती है। - चलो, देखें।
- बहुत प्यारी है। - शुक्रिया।
- अपनी दादी की आँखें मिली हैं। - सच में?
- हाँ। - शुक्रिया।
तुम्हारे दो बच्चे हैं, है ना?
- हाँ। - हाँ, एक लड़का और एक लड़की।
और कभी-कभी सब बहुत ज़्यादा हो जाता है।
मानो या ना मानो, उनके घर से जाने के बाद तुम्हें उनकी याद आएगी।
तुम्हें एक और बच्चे के बारे में सोचना चाहिए।
तुम्हारा साथ देने के लिए।
हाँ, हमने इस बारे में बात की है। हमने इसका ज़िक्र किया है।
- है ना, जान? - हाँ।
फिर तुम्हें जल्दी करनी चाहिए क्योंकि तुम्हारी उम्र कम नहीं हो रही है।
इन्हें परेशान मत करो, जान।
क्या किसी को चॉकलेट मूस चाहिए?
ज़रूर।
मुझे मानना पड़ेगा कि चॉकलेट मेरी इकलौती कमज़ोरी है।
- मेरी भी। - सच में?
हाँ, मुझे बहुत पसंद है।
लूकस!
लूकस, मैं तुम्हें कुछ बताना चाहती हूँ। तुम्हें बहुत पसंद आएगा।
- लूकस… - हाँ?
तुम लूकस को ढूँढ रही हो?
हाँ। क्या वह यहाँ है?
वह अभी आया नहीं है। तुम कौन हो?
कोई नहीं।
क्या तुम उसे बता सकती हो कि मैं उसे ढूँढ रही…
कि वैलेंटिना उसे ढूँढ रही थी?
वैले… वैलेंटिना?
वैले!
तुमसे मिलकर बहुत अच्छा लग रहा है।
लूकस ने मुझे तुम्हारे बारे में बहुत कुछ बताया है।
सच में? और उसने तुम्हें क्या बताया है?
ओह, कुछ ख़ास नहीं।
लूकस और मेरे बीच कोई राज़ नहीं हैं, अगर मेरा मतलब समझ रही हो।
नहीं।
- अंदर आओ। - नहीं, मुझे कुछ काम है।
मुझे बस अभी याद आया।
लूकस किसी भी मिनट आता ही होगा। बल्कि, उसे यहाँ पहुँच भी जाना चाहिए था।
डिनर के लिए रुको।
मैं डिनर नहीं खाती हूँ।
वैले।
हाँ?
तुम एक पुलिसवाली हो,
यह दुनिया की सबसे बहादुर चीज़ है।
ठीक है फिर।
- शुक्रिया। - बाद में मिलते हैं, ठीक है?
- हाँ। - बाय।
स्कॉटलैंड से 24 साल पुरानी है।
- चौबीस? - चौबीस।
इसे पीने में मुझे अपराध बोध महसूस हो रहा है।
- बहुत सारे साल हो गए, है ना? - चिंता मत करो। पीयो, पीयो।
अच्छी चीज़ें हमेशा नहीं रहती हैं।
व्हिस्की।
ख़ूबसूरती।
ज़िंदगी।
ख़ैर, मुझे नहीं लगता मैं उससे सहमत हूँ।
मैं सुन रहा हूँ।
उदाहरण के लिए, आर्किटेक्चर।
आर्किटेक्चर के बिना, हमें पता भी नहीं होगा कि हम कौन हैं,
हम कौन थे, या हम कौन बनना चाहते हैं,
निजी या सार्वजनिक दायरों में।
हमारे पास हैं कालीज़ीयम, गोल्डन गेट,
पानीज़ टावर। वे हर ऐतिहासिक पल के साक्ष्य हैं, है ना?
कि हम क्या होते थे।
उस समय कैसी टेक्नोलॉजी होती थी।
कि उस समय हम क्या सोचते थे, हमारी प्रथाएँ।
और उसकी वजह से, आर्किटेक्चर सदा ज़िंदा रहता है।
क्योंकि हमारे पास, आर्किटेक्ट के रूप में, यह संभावना है,
ज़िम्मेदारी है
कि आने वाले समय के लिए
अपनी विरासत छोड़ें।
"आने वाले समय के लिए अपनी विरासत छोड़ें।"
- मुझे पसंद आया। - हाँ।
और इसीलिए
मुझे नहीं लगता
कि यह नौकरी बस एक बिज़नेस है।
मेरे लिए, यह एक संस्कृति है।
यह कला है।
उसके नाम चियर्स।
चियर्स।
बहुत प्रभावशाली है।
यह वॉलपेपर, इसके रंगों का मेल। ख़ूबसूरत है।
काश मुझमें आपकी पसंद का ज़रा सा अंश भी होता।
यह आसान नहीं था।
मुझे यक़ीन है आप में प्राकृतिक प्रतिभा है।
क्या मैं कुछ कह सकती हूँ?
मैं एक इंटीरियर डिज़ाइन की क्लास कर रही हूँ।
- सच में? - म्म-हम्म।
मैं बता रही हूँ। मुझे जुनून हो गया है।
जब भी मैं अपनी किसी दोस्त के घर जाती हूँ,
मुझे पता नहीं, मुझे लगता है मुझे कुछ बदलाव करने की ज़रूरत है।
अपनी पसंद का कुछ करना बहुत अच्छा लगता है।
तुम भी कुछ कर रही हो, है ना?
नहीं।
- नहीं, बिल्कुल भी नहीं। - हाँ।
चलो भी, मुझे बताओ। मैंने तुम्हें पहले ही बता दिया। तुम मुझ पर भरोसा कर सकती हो।
ठीक है।
शुरुआत में मुझे लगा था वह मेरे बस की बात नहीं थी,
लेकिन अब मैं उसके बारे में सोचना रोक नहीं पाती हूँ।
मुझे बताओ। तुम क्या करती हो?
मैं एक पुलिस अफ़सर हूँ।
गज़ब। एक पुलिस अफ़सर।
पर मैं आपको बताना चाहती हूँ कि मैं पूरी तरह से अपने परिवार के प्रति समर्पित हूँ।
ज़ाहिर है, क्यों नहीं होगी?
गिल्बर्टो। शुक्र है।
मुझे लगा मुझे बुरी तरह से पीट पाने लायक कोई था।
तुम्हें गए इतना समय हो गया कि तुम भूल गए हो यहाँ चीज़ें कैसे काम करती हैं?
मैं पहले ही उनसे बात कर चुका हूँ।
बहुत हो गया।
उठो, हरामख़ोर।
मेरी बात सुनो, कमीने।
अगर तुमने दोबारा कभी मेरे पिता के अधिकार को कमज़ोर करने की कोशिश की…
तुम जानते हो क्या होगा।
बेहतर होगा तुम शिकायत करने एस्कोबेदो के पास ना जाओ।
अपनी बची-खुची इज़्ज़त बचाकर रख लो।
और अगर दोबारा कभी तुमने हेर्रेरा परिवार से पंगा लिया,
मैं तुम्हें ख़ुद मार डालूँगा, हरामख़ोर। समझ आया?
गिल्बर्टो।
चलो, चलें।
वह इस लायक नहीं है।
- जान… - तुमने उससे कहा कि तुम एक पुलिस अफ़सर हो?
हमने बात की थी कि तुम कुछ नहीं कहोगी।
वही सबसे अच्छा रहता।
तुम्हें उसे बताने की क्या ज़रूरत थी?
हम भरोसे में बात कर रहे थे, डार्लिंग।
भरोसे में? हाँ, लेकिन इंटीरियर डिज़ाइन की क्लास करना एक पुलिस अफ़सर होने से
बहुत अलग है।
तुम देख नहीं रही हो, मारिया?
जान, तुम उन्हें बहुत पसंद आए।
लेकिन अगर तुम्हें बेहतर लगता है, मैं कल उन्हें फ़ोन करके समझा दूँगी
कि यह मेरा आईडिया था और तुम्हारा इससे कोई लेना-देना नहीं था।
बिल्कुल सही। पुलिस में भर्ती होने का आईडिया तुम्हारा था और मेरा उससे कोई लेना-देना नहीं था।
और उससे मैं और भी बुरा दिखूँगा।
उससे मैं बेवक़ूफ़ दिखूँगा।
- मेरे ख़्याल से तुम ज़्यादा सोच रहे हो। - ज़्यादा सोच रहा हूँ?
हाँ, तुम ज़्यादा सोच रहे हो! उन्हें अंत में पता चल ही जाता।
- उन्हें पता चल जाता… - हाँ।
…जब मेरा प्रोमोशन हो चुका होता!
और अब, तुम्हारी वजह से, वह नहीं होगा!
- आवाज़ नीची रख सकते हो? - बिल्कुल रख सकता हूँ!
दरअसल मेरे पास एक बेहतर आईडिया है।
परमेश्वर का विधान हमारे जीवन का मार्गदर्शन करता है।
और परमेश्वर के विधान से, हम वापस धूल में मिल जाते हैं।
आमीन।
- आमीन। - आमीन।
नतालिया कामाचो मोरालेस 27 अगस्त, 1937 - 14 मार्च, 1956
प्रिय बेटी और बहन
मुझे माफ़ कर दो!
अगले एपिसोड में…
मुझे वह बाकियों जैसी स्थिति में ही मिली।
किस तरह का पागल इंसान अनड्रेसर की नक़ल करना चाहेगा?
पुलिस ने ग़लत आदमी को गिरफ़्तार किया है।
कप्तान, मैं जेसिका से मिलने गई थी।
मैंने उसे ये सारी कारें दिखाईं और उसने यह वाली चुनी।
पता है मैं इसे क्या बुलाता हूँ?
एक कमबख़्त संयोग।
तुम आज सुबह देर से आई थी।
अपना कमबख़्त काम करो, मारिया।
वरना मैं ही तुम्हें नौकरी से निकाल दूँगा।
लास आज़ूलेस
उप-शीर्षक अनुवादक : मीनू